# BOSNA I HERCEGOVINA

Ustanova „Centar za socijalni rad Grada Mostara“
88000 Mostar, Fra Franje Miličevića 43
tel. + 387 36 335 900; 335-901; fax: + 387 36 335-945
I D 4 2 2 7 5 1 8 2 4 0 0 0 4
e-mail: socijalni.rad.mostar@tel.net.ba
www.csr-mostar

# FEDERACIJA BOSNE I HERCEGOVINE

# HERCEGOVAČKO – NERETVANSKI KANTON

# GRAD MOSTAR

## **USTANOVA “CENTAR ZA SOCIJALNI RAD GRADA MOSTARA”**

Broj: 01-45-2250/22

Mostar, 06.06.2022. godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama BiH („Službeni glasnik BiH“, broj: 39/14) i Preporuke Komisije za javne nabavke iskazane kroz Zapisnik o ocjeni ponuda broj: 24-45-1961/21 od 128.05.2021. godine, ravnateljica Ustanove “Centar za socijalni rad Grada Mostara“ Mostar,

**d o n o s i:**

**O D L U K U**

**o izboru najpovoljnijeg ponuđača**

**Član 1.**

Prihvata se Preporuka Komisije za javne nabavke iskazana kroz Zapisnik o ocjeni ponuda broj: 24-45-2223/22-1 od 06.06.2022. godine i Ugovor za javnu nabavku usluga fizičke zaštite objekta Ustanove „Centar za socijalni rad Grada Mostar“ Mostar dodjeljuje se ponuđaču **Agencija za zaštitu ljudi i imovine SWORD SECURITY d.o.o., Alipašina broj 83, Sarajevo**, u iznosu od **12.672,00,71 KM bez PDV-a**, odnosno **14.826,24 KM sa PDV-om**, kao najbolje ocijenjenom ponuđaču.

**Član 2.**

Izabrani kandidat iz člana 1. ove Odluke je dužan dostaviti dokaze iz člana 45. stav 1. tačka a), b), c) i d) Zakona o javnim nabavkama navedene u Tenderskoj dokumentaciji Konkurentskog zahtjeva za dostavu ponuda, u rokuod sedam (7) dana od dana prijeme Odluke o izboru najpovoljnijeg ponuđača.

**Član 3.**

Ugovor o nabavci potpisat će se sa izabranim ponuđačem u roku od 10 dana, računajući od dana kada su učesnici postupka obavješteni o izboru najpovoljnijeg ponuđača ponude.

**Član 4.**

Ova Odluka objavit će se na web-stranici www.csr-mostar­­­­­­­­­­­­, istovremeno sa upućivanjem ponuđačima koji je sudjelovali u postupku javne nabavke u skladu sa članom 70. stav 6. Zakona o javnim nabavkama.

**Član 5.**

Ova Odluka stupa na snagu danom donošenja i dostavlja se zajedno sa Zapisnikom o ocjeni ponuda i Izvještajem o toku i završetku E-aukcije svim ponuđačima koji su sudjelovali u postupku javne nabavke a u skladu sa članom 71. stav 2. Zakona o javnim nabavkama.

**Obrazloženje**

Postupak javne nabavke pokrenut je Odlukom o pokretanju postupka javne nabavke usluga fizičke zaštite objekta Ustanove „Centar za socijalni rad Grada Mostara“ broj: 01-45-2086/22 od 24.05.2022. godine.

Javna nabavka je provedena putem konkurentskog zahtjeva za dostavljanje ponuda.

Vrijednost javne nabavke usluga fizičke zaštite objekta Ustanove iznosi 12.735,00 KM bez PDV-a, odnosno14.900 KM sa PDV-om. Komisija za javne nabavke imenovana je Odlukom broj: 01-45-1878/22 od 09.05.2022. godine. Tenderska dokumentacija i obavještenje o nabavci broj: 1324-7-2-1-3-1/22 objavljeni su na Portalu javnih nabavki dana 24.05.2022. godine. Budući da je u ovom postupku Tenderska dokumentacija objavljena na Portalu javnih nabavki, poziv za preuzimanje tenderske dokumentacije proslijeđen je na tri adrese i to: Securitas d.o.o., Bačići broj 3, Sarajevo; Delta Security d.o.o., Gospodarska zona. Tromeđa II, br. 3, Čitluk i Sword Security d.o.o., Alipašina 83, Sarjevo, istovremeno sa slanjem obavještenja na Portal javnih nabavki. Tendersku dokumentaciju sa Portala Javnih nabavki preuzelo je ukupno devet (7) ponuđača.

Krajnji rok za dostavljanje ponuda bio je 03.06.2022. godine do 11:00 sati. Komisija za javne nabavke je istog dana u 11:15 izvršila javno otvaranja ponuda, kao i pregled i ocjenu istih o čemu je sačinila Zapisnik o otvaranju ponuda broj: 24-45-2223/22 od 03.06.2022. godine i Zapisnik o ocjeni ponuda broj: 24-45-2223/22-1 od 06.06.2022. godine sa preporukom o izboru najpovoljnijeg ponuđača.

Nakon otvaranja ponuda, Komisija je utvrdila:

- da su blagovremeno zaprimljene dvije (2) ponude i to ponude:

1. Agencija za zašttu ljudi i imovine Sword Security d.o.o., Alipašina br. 83, Sarajevo

2. Agencija za zaštitu ljudi i imovine Delta Security d.o.o., Gospodarska zona. Tromeđa II, br. 3, Čitluk.

- da nije bilo neblagovremeno pristiglih ponuda.

Postupak je dalje nastavljen u smislu pregledavanja dokumentacije priložene uz ponude, u cilju ocjenjivanja ponuđača, te njihove kvalifikovanosti shodno uslovima navedenim u Tenderskoj dokumentaciji. Komisija je utvrdila da ponuđači: Agencije za zaštitu ljudi i imovine Sword Security d.o.o., Alipašina br. 83, Sarajevo i Agencije za zaštitu ljudi i imovine Delta Security d.o.o., ispunjavaju kvalifikacione uslove iz Tenderske domuentacije. Budući da je Konkurentskim zahtjevom za nabavku usluga fizičke zaštite objekta Ustanove „Centar za socijalni rad Grada Mostara“ Mostar, predviđeno provođenje e-aukcije, te da su dostavljene dvije prihvatljive ponude, Komisija je zakazala e-aukcija za dan 06.06.2022. godine u 12:30 sati i ista je trajala do 12:40 sati, odnosno 10 minuta.

Nakon provedene e-aukcije te dostavljenog Izvještaja o toku i završetku e-aukcije od strane Agencije za javne nabavke, utvrđena je konačna rang lista ponuđača koji su učestvovali u e-aukciji kako slijedi:

|  |  |  |
| --- | --- | --- |
| Rang | Naziv i sjedište ponuđača | Konačna cijena u KM bez PDV-a |
| 1. | Agencija za zaštitu ljudi i imovine Sword Security d.o.o. | 12.672,00 KM |
| 2. | Agencija za zaštitu ljudi i imovine Delta Security d.o.o. | 18.144,00 KM |

Imajući u vidi naprijed navedeno, Komisija za javnu nabavku sačinila je zapisnik o pregledu i ocjeni ponuda od 06.06.2022. godine, te na osnovu kriterija najniža cijena, dala preporuku da se ugovor dodjeli ponuđaču Agencija za zaštitu ljudi i imovine Sword Security d.o.o., Alipašina br. 83, Sarajevo koji je dostavio najnižu ponuđenu cijenu u iznosu od 12.672,00 KM bez PDV-a, a što iznosi 14.826,24KM sa uračunatim PDV-om.

U postupku donošenje ove Odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača u skladu sa kriterijima iz Tenderske dokumentacije.

Izbor najpovoljnijeg ponuđača izvršen je u skladu sa Zakonom o javnim nabavkama, primjenom kriterija najniže cijene, koja je od izabranog ponuđača Agencija za zaštitu ljudi i imovine Sword Security d.o.o. ponuđena u iznosu od 12.672,00 KM bez PDV-a.

Iz navedenih razloga, primjenom člana 64. stav 1. tačka b) Zakona o javnim nabavkama odlučeno je kao u članu 1. ove Odluke.

**Pouka o pravnom lijeku:**

Protiv ove Odluke može se izjaviti žalba, na osnovu člana 101. stav 5. Zakona o javnim nabavkama, a najkasnije u roku od 5 (pet) dana od dana prijema ove Odluke.

**Dostaviti:**

1.Agencija Sword Security d.o.o., Alipašina br. 83, Sarajevo

2. AgencijaDelta Security d.o.o., Gospodarska zona, Tromeđa II, br.3, Čitluk

3. Računovodstvu Centra

4. a/a

 **Ravnateljica**

 **Zdravka Marić, dipl. pravnica**